ที่ มท ๐๘๑๐.๘/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖๒

เรื่อง การรายงานงบประมาณรายจ่ายประจำปีงบประมาณ พ.ศ. ๒๕๖๒ แผนงานบูรณาการส่งเสริมการกระจาย  
 อำนาจให้แก่องค์กรปกครองส่วนท้องถิ่น งบเงินอุดหนุน เงินอุดหนุนเฉพาะกิจ (งบประมาณเหลือจ่าย)

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๘/ว ๓๑๓๘ ลงวันที่ ๔ ตุลาคม ๒๕๖๑

๒. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๘/ว ๔๘๙ ลงวันที่ ๖ กุมภาพันธ์ ๒๕๖๒

๓. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๘/ว ๙๕๗ ลงวันที่ ๑๑ มีนาคม ๒๕๖๒

๔. หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๐.๘/ว ๑๕๘๕ ลงวันที่ ๑๘ เมษายน ๒๕๖๒

สิ่งที่ส่งมาด้วย ๑. แบบรายงานงบประมาณเหลือจ่าย เงินอุดหนุนเฉพาะกิจ

ประจำปีงบประมาณ พ.ศ. ๒๕๖๒ (จังหวัด) จำนวน ๑ ชุด

๒. แบบรายงานงบประมาณเหลือจ่าย เงินอุดหนุนเฉพาะกิจ

ประจำปีงบประมาณ พ.ศ. ๒๕๖๒ (อปท.) จำนวน ๑ ชุด

ตามที่ กรมส่งเสริมการปกครองท้องถิ่นมีหนังสือแจ้งแนวทางปฏิบัติในการบริหารงบประมาณรายจ่ายประจำปีงบประมาณ พ.ศ. ๒๕๖๒ แผนงานบูรณาการส่งเสริมการกระจายอำนาจให้แก่องค์กรปกครองส่วนท้องถิ่น โดยเร่งรัดให้องค์กรปกครองส่วนท้องถิ่นตรวจสอบความถูกต้องของรายการที่ได้รับการจัดสรรงบประมาณ หากพบว่ารายการใดมีความจำเป็นที่จะต้องดำเนินการเปลี่ยนแปลงรายละเอียดของรายการ  
หรือเปลี่ยนแปลงรายการงบประมาณเงินอุดหนุนเฉพาะกิจภายใต้แผนงานบูรณาการที่ไม่สามารถดำเนินการ  
ใช้จ่ายหรือก่อหนี้ผูกพันตามรายการที่ได้รับความเห็นชอบจากสำนักงบประมาณ หรือหมดความจำเป็นในการใช้จ่ายไม่ว่าด้วยเหตุใด ให้ดำเนินการขอเปลี่ยนแปลงรายละเอียดหรือเปลี่ยนแปลงรายการตามแนวทางดังกล่าว รายละเอียดปรากฏตามหนังสือที่อ้างถึง นั้น

กรมส่งเสริมการปกครองท้องถิ่นขอเรียนว่า เนื่องจากสิ้นสุดระยะเวลาการเร่งรัดตามมาตรการด้านการงบประมาณเพื่อการขับเคลื่อนยุทธศาสตร์ชาติและแผนแม่บทที่กำหนดแล้ว กรมส่งเสริมการปกครองท้องถิ่นจึงมีความจำเป็นต้องสำรวจ และตรวจสอบสถานะของงบประมาณเงินอุดหนุนเฉพาะกิจที่เหลือจ่าย  
จากการลงนามในสัญญาแล้ว เพื่อดำเนินการโอนงบประมาณที่เหลือจ่ายกลับมาตั้งจ่ายที่ส่วนกลาง โดยนำมาพิจารณาดำเนินการให้เป็นไปตามนโยบายเร่งด่วนของรัฐบาลภายใต้ยุทธศาสตร์ชาติ ๒๐ ปี หรือเพื่อไปใช้จ่ายเป็นค่าใช้จ่ายที่จำเป็นตามสิทธิและสวัสดิการของประชาชน ข้าราชการ และพนักงานส่วนท้องถิ่น หรือเพื่อนำไปใช้จ่ายในรายการอื่นที่มีความจำเป็นเร่งด่วนต่อไป ดังนั้น เพื่อให้การบริหารงบประมาณรายจ่ายประจำปีงบประมาณ พ.ศ. ๒๕๖๒ แผนงานบูรณาการส่งเสริมการกระจายอำนาจให้แก่องค์กรปกครองส่วนท้องถิ่น เป็นไปอย่างมีประสิทธิภาพ จึงขอให้จังหวัดแจ้งองค์กรปกครองส่วนท้องถิ่นดำเนินการสำรวจ ตรวจสอบ และรายงานข้อมูลงบประมาณที่เหลือจ่ายจากการลงนามในสัญญาจ้างแล้ว พร้อมยืนยันการส่งคืนงบประมาณที่เหลือจ่ายดังกล่าว

/และแนบ...

และแนบสำเนาสัญญาจ้างที่แสดงว่าได้ลงนามก่อหนี้ผูกพันแล้ว โดยสามารถดาวน์โหลดแบบฟอร์ม  
ได้จากเว็บไซต์กรมส่งเสริมการปกครองท้องถิ่น (www.dla.go.th) เมนู “หนังสือราชการ” หรือ QR Code   
ที่แนบมาพร้อมนี้ ทั้งนี้ ให้จังหวัดรวบรวมและรับรองรายงานตามแบบรายงานงบประมาณเหลือจ่ายฯ   
ส่งให้กรมส่งเสริมการปกครองท้องถิ่นทั้งทางเอกสารและทางไปรษณีย์อิเล็กทรอนิกส์ dss.balance@gmail.com (รูปแบบไฟล์สแกน) **ในวันที่ ๕ และ ๒๐ ของทุกเดือน กำหนดไม่เกินวันที่ ๕ กันยายน ๒๕๖๒** เพื่อนำไปดำเนินการตามภารกิจและอำนาจหน้าที่ต่อไป รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

ส่วนส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ ๒๓๓๒ โทรสาร ๐ ๒๒๔๑ ๖๙๕๖

ผู้ประสานงาน นายเฉลิม ประสาททอง โทร ๐๘ ๑๑๗๐ ๓๖๓๒

นายณัฏฐ์ฐนนท์ ติ๊บเต็ม โทร ๐๘ ๑๒๖๗ ๗๔๘๗

https://1th.me/CwCG

นางสาวณภัทร ชมเชย โทร ๐๘ ๐๑๒๓ ๑๕๑๖

ผอ.สกจ. ...............................

หน.ฝ. ...................................

หน.ง. ....................................

นวผ.ปก. ...............................

จนท. ....................................

ผอ.สกจ. ...............................

หน.ฝ. ...................................

หน.ง. ....................................

นวผ.ปก. ...............................

จนท. ....................................

ร.อสถ. ...................................

ผอ.กพส. ................................

ผอ.สกจ. ...............................

หน.ฝ. ...................................

หน.ง. ....................................

นวผ.ปก. ...............................

จนท. ....................................